b"\n_START_ARTICLE_\nLeo Strauss\n_START_SECTION_\n\xc5\xbdivljenje in delo\n_START_PARAGRAPH_\nMed letoma 1917 in 1918 je pri\xc4\x8del s \xc5\xa1tudijem matematike in naravoslovja na Univerzah v Marburgu, v Frankfurtu, v Berlinu in v Hamburgu. Leta 1921 je pod mentorstvom Ernsta Cassireja doktoriral na Univerzi v Hamburgu._NEWLINE_Med 1921 in 1925 je na podoktorskem \xc5\xa1tudiju v Freiburgu poslu\xc5\xa1al predavanja Edmunda Husserla, Juliusa Ebbinghausa in Martina Heideggra. Med letoma 1925 in 1932 je bil sodelavec Akademie F\xc3\xbcr wissenschaft des Judentumus v Berlinu in soizdajatelj jubilejne izdaje del Mosesa Mendelssohna._NEWLINE_V Parizu je leta 1932 \xc5\xa1tudiral srednjeve\xc5\xa1ko judovsko in islamsko filozofijo, leta 1934 pa je na Univerzi v Cambridgeu \xc5\xa1tudiral Hobbesa. Leta 1938 se je pred nacionalsocializmom v Nem\xc4\x8diji umaknil v Zdru\xc5\xbeene dr\xc5\xbeave Amerike, kjer je bil predavatelj na New School for Social Reserch v New Yorku. Med letoma 1941 in 1948 je bil soizdajatelj revije Social Researc in Universal Jewish Encyclopedia. Leta 1944 je postal ameri\xc5\xa1ki dr\xc5\xbeavljan in redni profesor na New School for Social Research._NEWLINE_Leta 1967 se je upokojil in \xc5\xa1e zadnji\xc4\x8d predaval na Univerzi v Chicagu. Med letoma 1968 in 1969 je bil gostujo\xc4\x8di profesor na Claremont Men's College v Kaliforniji. \xc4\x8castni doktorat iz pravnih znanosti je prejel na St. John's College v Annapolisu, kjer je tudi umrl. Pokopan je na pokopali\xc5\xa1\xc4\x8du sinagoge Knesseth Israel._NEWLINE_Njegovo najpomembnej\xc5\xa1e delo in zaenkrat edino dostopno v slovenskem jeziku je Naravno pravo in zgodovina, (COBISS) ki je hkrati tudi eno najpomembnej\xc5\xa1ih klasi\xc4\x8dnih del o problemu naravnega prava."